河南府張鼎勘頭巾・收江南
呀，現放著雪花銀兩是贓錢，把你個好心田翻做了噁心田。今日個勘頭巾分解這場冤。(府尹雲)此一場冤事，多虧你問出。奏知聖人，加官賜賞，不負你之功也。(正末雲)小人怎敢望賞。(唱)也只要全大人體面，方才得公平正直萬民傳。(府尹雲)這樁事我盡知了也。一行人聽我下斷：姦夫淫婦市曹申明正典刑，將劉員外傢俬給付王小二管業。趙令史枉法成獄，杖一百流口外為民。老夫罰俸三個月，給賞張鼎。還再具表申奏敘功。加張鼎縣令之職。(詞雲)則為荒淫婦戀色傾夫主，貪財漢枉法害平人。我秉正直再理舊文案。顯的你清廉吏張鼎勘頭巾。